तथागत रॉय ने विजयवर्गीय से मुलाकात की, BJP में शामिल होने की जताई इच्छा
मेघालय के पूर्व राज्यपाल तथागत रॉय ने सोमवार को भारतीय जनता पार्टी के राष्ट्रीय महासचिव तथा पश्चिम बंगाल के प्रभारी कैलाश विजयवर्गीय से मुलाकात की
कोलकाता: मेघालय के पूर्व राज्यपाल तथागत रॉय ने सोमवार को भारतीय जनता पार्टी (BJP) के राष्ट्रीय महासचिव तथा पश्चिम बंगाल के प्रभारी कैलाश विजयवर्गीय से मुलाकात की तथा भाजपा में दोबारा शामिल होने की इच्छा जाहिर की।रॉय ने कहा कि उन्होंने विजयवर्गीय से मुलाकात की और उनसे कहा कि अगले साल होने वाले विधानसभा चुनाव में प्राथमिकता प्रदेश की तृणमूल कांग्रेस सरकार को हराने की होनी चाहिए। उन्होंने कहा, ''आज मैंने कैलाशजी से मुलाकात की और कुछ ही दिनों में प्रदेश भाजपा अध्यक्ष दिलीप घोष से मुलाकात करूंगा।''तथागत रॉय पश्चिम बंगाल बीजेपी के प्रदेश अध्यक्ष रह चुके हैं। उनकी उम्र 74 साल है और वह मेघालय के पूर्व राज्यपाल हैं। बंगाल में भारतीय जनता पार्टी के बड़े नेताओं में शुमार हैं। दरअसल, पश्चिम बंगाल विधानसभा चुनाव के कुछ महीने पहले पूर्व राज्यपाल अपने गृह राज्य की सक्रिय राजनीति में लौटने की इच्छा व्यक्त की है। तथागत रॉय ने पश्चिम बंगाल बीजेपी के प्रदेश नेतृत्व द्वारा की गई कुछ टिप्पणियों से असहमति जताई थी।